10 mai 2024

**Comunicat de presă**

**180 de locuri de muncă oferite la Bursa generală a locurilor de muncă, organizată de AJOFM Harghita**

La Bursa generală a locurilor de muncă organizată astăzi, 10 mai 2024, concomitent la Miercurea-Ciuc și Odorheiu-Secuiesc, au fost oferite 180delocuri de muncă.

 Anul acesta au participat la bursă 34 de angajatori, care au oferit în total 180 de locuri de muncă. Din cele 180 de locuri de muncă 85 au fost oferite de angajatorii din Miercurea-Ciuc și 95 de către cei din Odorheiu -Secuiesc.

Persoanele în căutarea unui loc de muncă au fost prezente la Bursă în număr total de 536, din care 226 la M-Ciuc și 310 la Odorheiu Secuiesc.

Cele mai multe locuri de muncă au fost oferite în ocupații precum: agent servicii clienți, conducător camion, îmbuteliator sub presiune, agent de securitate, dulgher, electrician, operator la prepararea produselor lactate, bucătar, ospătar, barman, lucrător comercial, manipulant mărfuri. În topul ofertelor la Miercurea-Ciuc s-au situat locurile de muncă pentru agent servicii clienți.

Pentru persoanele cu pregătire superioară, au fost oferite locuri de muncă numai în zona Odorheiu-Secuiesc, în domeniul tehnic, în meseriile de inginer mecanic, inginer mecanic utilaj tehnologic pentru construcții, inginer în industria alimentară și director tehnic.

Din totalul participanților, angajatorii au selectat, pentru un interviu suplimentar sau pentru probă de lucru, 113 persoane , din care 35 la M-Ciuc și 78 la Odorheiu- Secuiesc.

Săptămâna următoare va fi alocată derulării acestor interviuri și probe de lucru, însă începând cu data de 20 mai, persoanele care nu au ocupat un loc de muncă vor fi orientate către angajatorii care au depuse oferte de locuri de muncă la agenție, indiferent dacă au participat, sau nu la Bursă, oferte care se potrivesc cu profilul profesional al șomerilor respectivi.

În anul 2023 la Bursa generală a locurilor de muncă, organizată tot în luna mai, au participat 39 de angajatori cu un număr total de 214 oferte de locuri de muncă și numărul persoanelor în căutarea unui loc de muncă a fost de 433. Prin comparație la Bursa organizată anul acesta numărul angajatorilor și a locurilor de muncă oferite a fost mai mic , iar numărul persoanelor în căutarea unui loc de muncă a fost considerabil mai mare.

**AGENȚIA JUDEȚEANĂ PENTRU OCUPAREA FORȚEI DE MUNCĂ HARGHITA**